Polisiebeamptes vas oor verkragting | Maroela Media
Polisiebeamptes vas oor verkragting
Twee polisiebeamptes is in hegtenis geneem nadat hulle glo ŉ 17-jarige meisie verkrag het.
Moses Dlamini, woordvoerder van die onafhanklike polisie-ondersoekdirektoraat (Opod), sê die twee polisiebeamptes, onderskeidelik 22 en 51 jaar oud, het die 17-jarige meisie glo in September in Atteridgeville, wes van Pretoria, verkrag. Dlamini sê die meisie en haar kêrel het glo ŉ rusie gehad by ŉ kroeg waarna die polisiebeamptes, wat in vol uniform was, tussenbeide getree het. “Die slagoffer het die polisiebeamptes gevra om haar huis te toe te vat en hulle het ingestem.” Dlamini sê die een polisiebeampte het die polisievoertuig gestop en die meisie glo agter in die vangwa verkrag. Die ander beampte het haar glo ook hierna verkrag. Die meisie het haar suster van die beweerde verkragting vertel en die saak is by die polisie aangemeld. Dlamini sê die polisiebeamptes is tydens ŉ identiteitsparade uitgewys en in hegtenis geneem. Die beamptes sal na verwagting Donderdag in die Atteridgeville-landdroshof verskyn.
Onderwysdepartement verdedig T-hemde-skool
More almal, daar is net nie einde aan die polisie se skelm streke nie. Dames asb as julle die polisie bel moet onder geen omstandighede alleen saam hulle wees nie. Want jy weet nie wat op jou wag nie. Jou probleme mag groter wees as voor jy hulle gebel het.
Ek droom. slaan my met n nat lap.